|  |  |
| --- | --- |
| Numri i lëndës: | 2019:117293 |
| Datë: | 23.01.2020 |
| Numri i dokumentit:  | 00781136 |

**P.nr.134/2019**

**NË EMËR TË POPULLIT**

 **GJYKATA THEMELORE PEJË DEGA NË DEÇAN**, ***Departamenti i përgjithshëm penal***, gjyqtari Sulltan Dobraj, e me pjesëmarrjen e sekretares juridike Sabiha Hoxha, në lëndën penale kundër të pandehurit A P nga fshati K K-D, i akuzuar sipas PTH nga Peja me aktakuzë PP.nr.1141/2019 të dt.07.06.2019 për veprën penale mbajtja ne pronësi kontroll ose posedim te pa autorizuar te armeve nga neni 366 par.1 të KPK-ës, pas mbajtjes së seancës së shqyrtimit fillestar me **dt.09.12.2019** në pranin e prokurorit te shtetit Ardita Beqiraj, të pandehurit dhe mbrojtëses se tij av.Faruk Binakaj, në të njëjtën ditë publikisht muar dhe shpalli, ndërsa me dt. 06.01.2020 përpiloi këtë:

**A K T G J Y K I M**

**PRANOHET MARRËVESHJA PËR PRANIMIN E FAJËSISË** PP.nr. 1141/2019 të dt.07.06.2019 e lidhur ne mes te prokurorit te shtetit në njërën ane ndërsa në anën tjetër të pandehurit dhe mbrojtësit te tij.

I pandehuri **A P,** i lindur me dt.... në D, me banim ne fshatin K K-D, i biri i Agimit dhe nënës A e vajzërisë Q, me numër personal ..., me numër tel......, shqiptar, shtetas i Kosovës, gjendet në liri.

**ESHTË FAJTOR**

 Për arsye se:

 Me parë e gjer me dt.18,.05.2019 rreth orës 00:20 në lokalin “N” në J pa autorizim dhe në kundërshtim për ligjin për armët ka mbajtur armën dhe atë një revole të llojit TT e prodhimit kinez me numër serik 11064725, me karikator dhe 72 copë fishek të kalibrit 7.62 mm, në atë mënyrë që natën kritike gjersa policia kanë qenë në zbatimin e planit operativ “...”, gjatë kontrollimit të lokalit të lartcekur policia ka gjetur revolen dhe fishekët në të dhënat e lartcekura në një furrë të kuzhinës të cilën revole dhe fishek i kanë sekuestruar.

* **me çka ka kryer vepër penale mbajtja ne pronësi kontroll ose posedim të pa autorizuar te armeve nga neni 366 par.1. të KPK-ës.**

 Andaj gjykata, bazë te neneve: 7, 17, 21, 38, 43, nenit 366 par.1të KPRK-së dhe neneve 233, 247, 248, 365 dhe 453 të KPP-ës, të akuzuarin e:

 **G J Y K O N**

 **ME DËNM ME GJOBË**

1. I shqipton dënimin me gjobë në shume prej 400 (katërqind) euro, i cili dënim do të ekzekutohet në afat prej 15 ditësh nga dita kur ky aktgjykim të merr formën e prerë.
2. Konfiskohet një revole të llojit TT e prodhimit kinez me numër serik 11064725, me karikator dhe 72 copë fishek të kalibrit 7.62 mm, të sekuestruara sipas listës së armëve të konfiskuara 2019-DJ-019, te dt.18.05.2019.
3. I pandehuri obligohet që në emër të paushallit gjyqësorë gjykatës ti paguan shumën prej 25 euro, në emër të fondit për kompensimin e viktimave të krimit gjykatës ti paguaj shumën prej 30 euro, ndërsa ne emër te shpenzimeve te procedurës penale gjykata do te vendos me aktvendim te veçantë nëse gjënë shpenzime të tilla.

**A r s y e t i m**

 PTH ne Pejë me aktakuzën PP.nr.1141/2019 të dt.07.06.2019 ka akuzuar A P nga fshati K K-D për shkak të veprës penale mbajtja ne pronësi, kontroll ose posedim të paautorizuar të armëve nga neni 366 par.1 te KPRK-se, ka propozuar të caktohet shqyrtimi fillestar kundër të njëjtit, të administrohen provat e duhura e më në fund i njëjti të shpallet fajtor dhe të dënohet sipas ligjit.

 Prokuroria themelorenë Pejë, ka ngritur aktakuzë kundër të pandehurit A P nga fshati K K-D, për shkak të veprës penale mbajtja ne pronësi, kontroll ose posedim te paautorizuar te armeve nga neni 366 par.1 të KPK-se dhe ka bërë marrëveshje për pranimin e fajësisë PP.nr.1141/2019 të dt.07.06.2019, lidhur ne mes te prokurorit te shtetit në njërën ane ndërsa në anën tjetër të pandehurit dhe mbrojtësit te tij.

 Prokurori i shtetit ne shqyrtimin fillestar me te dt. 09.12.2019, ka deklaruar se qëndron pranë marrëveshjes për pranimin e fajësisë PP.nr.1141/2019 të dt.07.06.2019,lidhur në mes të prokurorit të shtetit ne njërën anë dhe ne anën tjetër të pandehurit me mbrojtësin e tij.

 Mbrojtësi i të pandehurit lidhur me marrëveshjen për pranimin e fajësisë i ka propozuar gjykatës që ta pranoi me aktvendim.

 I pandehuri në shqyrtimin fillestar ka qëndruar pran marrëveshjes për pranimin e fajësisë me te dhëna te lartcekura.

Gjykata në bazë te nenit 247, 248 e lidhur me nenin 233 te KPPK-ës te KPPK gjatë vlerësimit të marrëveshjes për pranimin e fajësisëPP.nr. 1141/2019 të dt.07.06.2019, ka vlerësuar dhe e ka çmuar atë marrëveshje, dhe ka konstatuar se i pandehuri ka qen i vetëdijshëm ne rastin e lidhjes se asaj marrëveshje, e ka kuptuar natyrën dhe pasojat qe i krijon ajo marrëveshje nëse pranohet nga gjykata, atë marrëveshje e ka lidhur pa ndonjë dhune, kanosje apo mashtrim, por me vullnetin e tij te lirë duke e pasur ne dijeni edhe dënimin i cili mund ti shqiptohet nga gjykata, andaj gjykata ka konstatuar se marrëveshja për pranimin e fajësisëPP.nr. 1141/2019 të dt.07.06.2019 **është e bazuar.**

 Gjykata me rastin e pranimit te marrëveshjes për pranim fajësie e ka vërtetuar gjendjen faktike se i pandehuri me parë e gjer me dt.18,.05.2019 rreth orës 00:20 në lokalin “N” në Junik pa autorizim dhe në kundërshtim për ligjin për armët ka mbajtur armën dhe atë një revole të llojit .. e prodhimit kinez me numër serik ., me karikator dhe 72 copë fishek të kalibrit 7.62 mm, në atë mënyrë që natën kritike gjersa policia kanë qenë në zbatimin e planit operativ “lokalet e natës”, gjatë kontrollimit të lokalit të lartcekur policia ka gjetur revolen dhe fishekët në të dhënat e lartcekura në një furrë të kuzhinës të cilën revole dhe fishek i kanë sekuestruar.

Gjykata në bazë të nenit 247 te KPK-ës, e ka çmuar marrëveshjen për pranimin e fajësisë, dhe të njëjtën e ka pranuar, pastaj në bazë të nenit 248 lidhur me nenin 233 në shqyrtim fillestar të pandehurin e ka shpallë fajtor dhe i ka shqiptuar dënimin me gjobë në kuadër të marrëveshjes në mes të palëve.

Gjykata me rastin e shqiptimit te dënimit ka analizuar pikën e marrëveshjes për pranim fajësie ku palët janë marrë vesh që dënimi te jetë me gjobë, i ka shqiptuar dënimin me gjobe ne shume prej 400 euro, duke u bazuar në marrëveshjen për pranimin e fajësisë ku parashihet dënimi prej 400 deri ne 500 euro në bazë të asaj marrëveshje, duke konsideruar se me dënimin e shqiptuar do të arrihet qëllimi i dënimit që të parandaloi kryesin nga kryerja e veprave penale në të ardhmen dhe të bëjë rehabilitimin e tij, të parandaloi personat tjerë nga kryerja e veprave penale, të shpreh gjykimin shoqërorë për veprën penale, ngritjen e moralit dhe forcimin e detyrimit për respektimin e ligjit.

Në bazë të nenit 366 par.3. të KPK-ës, gjykata ka vendosur dhe e ka konfiskuar një revole të llojit .. e prodhimit kinez me numër serik .., me karikator dhe 72 copë fishek të kalibrit 7.62 mm, të sekuestruara sipas listës së armëve të konfiskuara ... te dt.18.05.2019.

 Gjykata në bazë të nenit 453 te KPPK e ka obliguar te pandehurën që gjykatës ti paguaj paushallin gjyqësorë në shumë prej 25 euro, ndërsa për shpenzimet e procedurës gjykata do të vendos me aktvendim të veçante.

 Gjykata në bazë të nenit 39 paragraf 3 nën paragraf 3.1 të ligjit nr.05/L-036 për kompensimin e viktimave e ka obliguar të pandehurin në emër të fondit për kompensimin e viktimave të krimit të paguaj shumën 30 euro.

Duke u bazuar në të lartcekurat u vendos si në dispozitiv.

**GJYKATA THEMELORE PEJË DEGA DEÇAN**

 **P.nr.1342019 te dt.06.01.2020**

 **Sekretare juridike, Gjyqtari**

 **Sabiha Hoxha Sulltan Dobraj**

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet Gjykates Themelore Peje dega ne Deçan.